આ આવેદનપત્રમાં જણાવ્યા મુજબ સી. યુ. શાહ ટી. બી. હોસ્પિટલની આસપાસના વિસ્તારમાં ૧૦ વર્ષથી રસ્તાઓ બન્યા નથી. જ્યારે ગણીગાઠી સોસાયટીઓમાં ૩ માસથી કામગીરી કાચબા ગતિએ થઈ રહી છે. આ વિસ્તારોમાં પાણી વિતરણ નિયમિત ન થતા રહીશોને મુશ્કેલી પડી રહી છે. ચમત્કારી હનુમાન મંદિર પાસે ૧ માસથી રસ્તો બંધ કરી દેવામાં આવતા આસપાસ રહીશો, બાળકો અને વૃદ્ઘોને અવરજવરમાં પરેશાની ભોગવવી પડે છે. આથી આ વિસ્તારની સમસ્યાનો નિકાલ કરવામાં નહીં આવો તો ગાંધી ચિંધ્યા માર્ગે આંદોલન કરવામાં આવશે.